אנדר ארמור

אנדר ארמור (באנגלית: Under Armour, Inc.) היא חברת ביגוד ספורט אמריקאית שנוסדה ב-1996. בשנת 2005 הפכה לחברה ציבורית שמניותיה נסחרות בבורסה לניירות ערך בניו יורק. החברה נוסדה על ידי קווין פלאנק, שחקן פוטבול לשעבר באוניברסיטת מרילנד. הוא שאף לייצר חולצות מבדים סינתטיים שינדפו זיעה. בשנת 1995 מצא פלאנק בחנות בדים בד סינתטי והחל לייצר ממנו חולצות דוחות זיעה. בשנת 1996, בהשקעה של 40 אלף דולר הקים את החברה במרתף בית סבתו. פלאנק נסע במשאית בין אוניברסיטאות ושיווק את הבגדים שייצר. באותה שנה הסתכמו מכירות החולצות ב-17 אלף דולר. ב-1997 התרחב קו המוצרים של החברה וכלל גם חולצות המתאימות לחורף, מצחיות וכובעים וזכה להזמנות ב-100 אלף דולר, בעזרתן הקים את המפעל הראשון של החברה באוהיו. בשנת 1998 זכתה אנדר ארמור בחוזה עם ליגת הפוטבול האירופאית. ב-1999 נתנה החברה חסות לסרט הקולנוע "יום ראשון הגדול", בו לבשו שחקני הפוטבול את בגדי החברה. הצעד הגדיל משמעותית את חשיפת החברה. בשנים הבאות יצרה החברה קשרים עם קבוצות ספורט בענפים שונים. ב-2003 העלתה החברה לראשונה קמפיין פרסומות טלוויזיוני וכן פיתחה קו מוצרים לנשים ושנה לאחר מכן לילדים. ב-2005 הונפקה החברה בבורסה לניירות ערך בניו יורק. ב-2014 עקפה החברה את אדידס והפכה לחברת ביגוד הספורט השנייה בגודלה בארצות הברית. בשנת 2010 החתימה החברה את כוכב הפוטבול טום בריידי, שהיה חתום על חוזה חסות עם נייקי. על פי הדיווחים, מלבד תשלום כספי קיבל השחקן גם מניות בחברה. במרץ 2011 חתמה החברה על חוזה חסות ראשון עם קבוצת כדורגל בליגה בכירה כשחתמה עם קבוצת טוטנהאם המשחקת בפרמייר ליג באנגליה. ב-2011 חתמה החברה חוזה עם כדורסלן סטף קרי מליגת ה-NBA ויצרה מותג על שמו "Curry One" ובהמשך "Curry Two". באוגוסט 2014 ניסתה החברה להחתים את קווין דוראנט שעמד לסיים את החוזה שלו עם נייקי. אנדר ארמור הציעה לדוראנט סכום שבין 265 ל-285 מיליון דולר, אך בסופו של דבר הדבר לא יצא לפועל והשחקן האריך את החוזה עם נייקי. בדצמבר 2014 החתימה החברה את הטניסאי אנדי מארי, שסיים את ההתקשרות שלו עם חברת אדידס על חוזה ל-4 שנים תמורת 15 מיליון לירות שטרלינג לשנה. ביוני 2011 חתמה החברה על חוזה חסות עם קבוצת מכבי תל אביב בכדורגל תמורת סכום של 4 מיליון ש"ח בשנה. החוזה נמשך במשך שתי עונות, לאחריו סיימה הקבוצה את ההתקשרות עם החברה. החברה החתימה את המתאבק המקצועי וכוכב הקולנוע דוויין ג'ונסון "דה רוק" בפרויקט שנקרא פרויקט רוק (Project Rock). מדיה וקבצים בנושא אנדר ארמור בוויקישיתוף אתר האינטרנט הרשמי של אנדר ארמור אנדר ארמור, ברשת החברתית פייסבוק אנדר ארמור, ברשת החברתית אקס (טוויטר) אנדר ארמור, ברשת החברתית אינסטגרם אנדר ארמור, ברשת החברתית LinkedIn אנדר ארמור, סרטונים בערוץ היוטיוב אנדר ארמור, באתר פינטרסט Under Armour gets serious, אתר פורצ'ן אוריאל דסקל, אנדר ארמור - החברה שתעקוף את נייקי, באתר כלכליסט, 17 במרץ 2011 מיכל רמתי, אנדר ארמור עולה למעלה, באתר הארץ, 6 בספטמבר 2007 מידע עסקי על חברת אנדר ארמור באתרים Yahoo! Finance • MarketWatch • CNN Money • Bloomberg Business (באנגלית) אנדר ארמור, בגוגל פיננסים אנדר ארמור, באתר Crunchbase (באנגלית) אנדר ארמור, באתר EDGAR של הודעות ל-SEC (באנגלית) נתן שבע, הרווח שמסתתר מתחת לגופיית הספורט, באתר TheMarker‏, 8 בינואר 2012 סוכנויות הידיעות, החבטות של דוגמנית העל הביסו את אדידס והיכו בנייקי, באתר TheMarker‏, 8 בספטמבר 2014 אסף רותם, טרנד חדש: חסות תמורת מניות, באתר כלכליסט, 22 בנובמבר 2010 בלומברג, טוטנהאם חתמה על הסכם חסות לבוש עם אנדר ארמור, באתר כלכליסט, 8 במרץ 2011 מערכת גלובספורט, ‏הצעה מטורפת לקווין דוראנט: 285 מיליון דולר מאנדר ארמור, באתר גלובס, 21 באוגוסט 2014 מערכת וואלה! ספורט‏, טניס: אנדי מארי חתם על חוזה הלבשה של 15 מיליון ליש"ט לארבע שנים, באתר וואלה, 29 בדצמבר 2014 ליאור טימור, ‏מכבי עוברת ל'אנדר ארמור' שתשלם 4 מיליון ש"ח, באתר ONE‏, 12 ביוני 2011